སྤྱི་ལོ་༢༠༡༡་ཟླ་༢་ཚེས་༡༡་ཉིན་གྱི་དགོང་དྲོ་ལ་ཨ་རིའི་གྲོང་ཁྱེར་ནེའུ་ཡོག་ནང་ཡོད་པའི་ཀུན་ཕན་ཐེབས་རྩ་ཚོགས་པའི་ལ་རྩེ་དཔེ་མཛོད་ཁང་དུ།བོད་ཀྱི་རྩོམ་རིག་གི་ཡིག་ཆཁག་དང་།ལོ་རྒྱུས་ཀྱི་ཡིག་ཆ།དེ་བཞིན་ཕོ་མོའི་མཛའ་གཞས་སོགས་དཔྱད་གཞིར་བཅོལ་ནས་བོད་ཀྱི་རིག་གཞུང་ནང་ལ་ཕོ་མོའི་བརྩེ་དུང་དང་འདོད་པའི་རྣམ་འགྱུར་སྟོན་སྟངས་ཀྱི་སྐོར་ལ་བགྲོ་གླེང་ཞིག་དེ་གའི་དཔེ་མཛོད་ཁང་གི་འགན་འཛིན་པད་མ་འབུམ་གྱིས་གཙོ་སྐྱོང་འོགསྙིང་གི་ཚི་ལི་ཞེས་བའི་འདུ་འཛོམ་ཞིག་བཀོད་སྒྲིག་གནང་འདུགདེ་ལ་འཛོམས་པའི་ཕྱོགས་མཐའ་ནས་ཡོང་བའི་སྐུ་མགྲོན་ཚོས།དངོས་བྱུང་དང་རྟོག་བཟོ་བྱས་པའི་བརྩེ་དུང་གི་གཏམ་རྒྱུད་དང་།དུང་སེམས་དང་སྐྱོ་སྣང་གི་གླུ་གཞས།དེ་བཞིན་བརྩེ་དུང་གི་མཛའ་འཕྲིན་སྤེལ་སྟངས་དང་དེའི་གོ་རིམ་སོགས་ངོ་སྤྲོད་གནང་བ།བརྩེ་འཕྲིན་ཀློག་པ།སྙན་ངག་གྱེར་འདོན་བྱེད་པ།དམངས་ཁྲོད་ཀྱི་བརྩེ་བ་དབྱངས་ལ་གུག་ནས་ལ་གཞས་གཏོང་བ་སོགས།དེང་རབས་ལ་ཕྱོགས་ཤིང་།རྣམ་པ་མ་འདྲ་བའི་ཁྱད་ཆོས་ལྡན་པའི་འདུ་འཛོམ་དམིགས་བསལ་དང་སྤྲོ་སྣང་འཕེལ་བ་ཞིག་བྱས་འདུགའདུ་འཛོམ་འདིའི་ཐོག་བོད་སྐད་སྨྲ་བའི་ཕྱི་རྒྱལ་བ་ཁ་ཤས་ཀྱིས་བོད་ཀྱི་ཡིག་ཐོག་སྙན་ངག་ཀློག་པ་ནི་ཉན་སྤྲོ་བ་ཞིག་དང་།བོད་སྐད་ཐོག་མེད་བཤད་པ་དེ་ནི་ངོ་མཚར་བ་ཞིག་ཀྱང་རེད།ཚོགས་འདུ་དེར་ད་དུང་མཛའ་འཕྲིན་འགྲན་བསྡུར་གྱི་ལས་འགུལ་སྤེལ་ནས་མཐའ་མར་སྙིང་གི་ཚི་ལི་ཞེས་བའི་བརྗོད་གཞིའི་ཐོག་གྱེར་འདོན་བྱས་བའི་བརྩེ་འཕྲིན་དང་།སྙན་ངག་ལ་ཨང་རིམ་ལྟར་བྱ་དགའ་སྤྲད།ཨང་དང་པོ་གངས་དཀར་རྒྱལ་སྲས་དང་།ཨང་གཉིས་པ་བློ་བཟང་རབ་རྒྱས།ཨང་གསུམ་པ་ཚེ་རིང་སྐྱིད་བཅས་ལ་ཐོབ་འདུགསྙིང་གི་ཚི་ལི་ཞེས་བའི་འདུ་འཛོམ་འདི་དྲ་རྒྱ་བརྒྱུད་འཛམ་གླིང་གང་སར་གནས་པའི་བོད་མི་དོ་སྣང་ཅན་ཚོས།ཐད་ཀར་ལྟ་ཉན་བྱེད་ཐུབ་པ་མ་སྲིད་རང་ཉིད་ཀྱིས་བསམ་ཚུལ་ཡང་བརྗོད་ཆོགལ་རྩེ་དཔེ་མཛོད་ཁང་གིས་འདི་དང་འདི་འདྲ་བའི་བརྗོད་གཞི་འདྲ་མིན་ཐོག་བགྲོ་གླེང་དང་འདུ་འཛོམས་མང་པོ་གནང་བ་དང་།ལྷག་པར་དུ་བོད་ནང་གི་སྒྱུ་རྩལ་མཁན་དང་།སྙན་ངག་པ།རིག་གནས་ཆེད་མཁས་བ་གདན་འདྲེན་གྱིས་ནུབ་གླིང་དུ་ཡོད་པའི་བོད་མི་དང་བོད་ཀྱི་རིག་གཞུང་ལ་དོ་སྣང་ཡོད་པའི་ཕྱི་རྒྱལ་མི་རིགས་འདྲ་མིན་ལ་གཟིགས་འབུལ་དང་།བགྲོ་གླེང་།ཉམས་ཞིབ་ལ་ཕན་པའི་གོ་སྐབས་མང་བོ་ཞིག་བསྩལ་དང་སྩོལ་བཞིན་པ་རེད།ལ་རྩེ་དཔེ་མཛོད་ཁང་ནི་ནུབ་གླིང་གི་ཨ་རིའི་གྲོང་ཁྱེར་ནེའུ་ཡོག་ནང་དུ་བོད་ཀྱི་རིག་གནས་སྒྱུ་རྩལ་སྐོར་ལ་རིག་པའི་དཔྱད་ཞིབ་དང་།བོད་ནང་གི་དེང་དུས་ཀྱི་དཔེ་ཆ་འདྲ་མིན་ཞིག་ཐོན་པ་ལྟ་ཀློག་བྱེད་ཐུབ་སའི་བོད་ཀྱི་རིག་གནས་ཁང་།ནུབ་གླིང་དུ་ཆགས་པའི་བོད་ཀྱི་རྩོམ་རིག་སྒྱུ་རྩལ་གཏེར་མཛོད་ཁང་ཅིག་ཡང་རེད།ཨ་རིའི་གྲོང་ཁྱེར་ནེའི་ཡོག་འདིའི་ནང་བོད་མི་ལྔ་སྟོང་ཙམ་གནས་སྡོད་བྱས་ཡོད་ལ།བོད་ཀྱི་རིག་གནས་དང་རྩོམ་ཡིག་ལ་དོ་སྣང་ཅན་མང་བོ་ཞིག་ལ་རྩེ་དཔེ་མཛོད་ཁང་འདིར་ཡོང་ནས་དཔེ་ཆ་ལྟ་བ་དང་།རྩོམ་ཡིག་འབྲི་བ་སོགས་བྱེད།མུ་མཐུད་ཀློག